Golden Globe Awards

**Àwọn Àmì-ẹ̀yẹ Golden Globe** jẹ́ àwọn àmì-ẹ̀yẹ tí wọ́n máa ń fúnni fún ìtayọ nínú eré sinimá àti tẹlifíṣọ̀n ti àgbáyé. Ó jẹ́ ayẹyẹ àmì-ẹ̀yẹ ọlọ́dọọdún tí ó ti bẹ̀rẹ̀ láti ọdún 1944 láti bu ọlá fún àwọn òṣèré àti àwọn akọ́ṣẹ́mọṣẹ́ pẹ̀lú iṣẹ́ wọn. Oṣù Kínní ni wọ́n sábà máa ń ṣe ayẹyẹ náà, ó sì ti jẹ́ apá pàtàkì nínú ìgbà ayẹyẹ àmì-ẹ̀yẹ ti ilé-iṣẹ́ sinimá, èyí tí ó máa ń parí ní ọdọọdún pẹ̀lú Academy Awards. Àkókò tí a fi ń yan àwọn tí ó tóótun fún Golden Globes bẹ̀rẹ̀ láti ọjọ́ kìíní Oṣù Kínní títí dé ọjọ́ kọkànlélọ́gbọ̀n Oṣù Kejìlá. Wọn kò ṣe àfihàn Golden Globes lórí tẹlifíṣọ̀n ní 1969–1972, 1979, àti 2022. Wọ́n fagi lé ayẹyẹ ọdún 2008 nítorí ìwọ́de àwọn òǹkọ̀wé Writers Guild of America, nígbà tí wọ́n dín ayẹyẹ 2022 kù sí ayẹyẹ tí wọn kò fihàn lórí tẹlifíṣọ̀n nítorí àìsí ilé-iṣẹ́ agbóhùnsáfẹ́fẹ́ tí yóò gbe jáde àti nítorí àjàkálẹ̀-àrùn COVID-19.

Ẹgbẹ́ Hollywood Foreign Press Association (HFPA) ló dá ayẹyẹ náà sílẹ̀ ní ìbẹ̀rẹ̀ pẹ̀pẹ̀ tí wọ́n sì ń ṣètò rẹ̀, ẹgbẹ́ tí ó ń ṣojú àwọn akọ̀ròyìn àgbáyé tí wọ́n ń gbé ìròyìn nípa ilé-iṣẹ́ eré-oníṣe ti Amẹ́ríkà. Ní ọdún 2022, láàárín àwọn ìríwí àti kíkọ̀ láti bá HFPA ṣe nítorí àwọn apá kan nínú iṣẹ́ wọn (pẹ̀lú àìsí onírúurú ẹ̀yà nínú ẹgbẹ́ wọn), adelé CEO Todd Boehly kéde pé wọ́n máa ṣe àtúnṣe sí Àmì-ẹ̀yẹ Golden Globe gẹ́gẹ́ bí i ilé-iṣẹ́ tí ń wá èrè lábẹ́ ilé-iṣẹ́ ìdókòwò rẹ̀ Eldridge Industries (ilé-iṣẹ́ òbí ti Dick Clark Productions, èyí tí ó ti ń gbé Golden Globes jáde láti 1993), àti pé wọ́n máa dá ilé-iṣẹ́ tí kì í ṣe ti èrè sílẹ̀ láti máa bá àwọn iṣẹ́ oore HFPA lọ. Àtúntò náà bẹ̀rẹ̀ iṣẹ́ ní ọjọ́ kejìlá Oṣù Kẹfà, ọdún 2023, nígbà tí Dick Clark Productions ra Golden Globes, àti tí àwọn iṣẹ́ oore HFPA yípadà sí Golden Globe Foundation.

## Ìtàn
Wọ́n dá Hollywood Foreign Press Association (HFPA) sílẹ̀ ní ọdún 1943 gẹ́gẹ́ bí i Hollywood Foreign Correspondent Association (HFCA) láti ọwọ́ àwọn akọ̀ròyìn òkè-òkun tí wọ́n wà ní Los Angeles tí wọ́n ń wá ọ̀nà láti ṣe àgbékalẹ̀ ètò tí ó lẹ́tò sí i fún kíkó àti pípín ìròyìn sinimá sí àwọn ọjà tí kì í ṣe ti ilẹ̀ U.S. Ọ̀kan lára àwọn iṣẹ́ pàtàkì àkọ́kọ́ tí ẹgbẹ́ náà gbé ṣe ni láti dá ayẹyẹ kan sílẹ̀ tí ó jọ Academy Awards láti bu ọlá fún àwọn àṣeyọrí eré sinimá. Ayẹyẹ Àmì-ẹ̀yẹ Golden Globe Àkọ́kọ́, tí ó bu ọlá fún àwọn àṣeyọrí tí ó dára jùlọ nínú ṣíṣe eré sinimá ọdún 1943, wáyé ní Oṣù Kínní ọdún 1944, ní àwọn studio 20th Century-Fox. Àwọn ayẹyẹ tí ó tẹ̀lé e wáyé ní onírúurú ibi ní gbogbo ẹ̀wádún tí ó tẹ̀lé e, pẹ̀lú the Beverly Hills Hotel àti Hollywood Roosevelt Hotel.

### Àwọn Àmì-ẹ̀yẹ Henrietta ti Foreign Press Association of Hollywood
Ní ọdún 1950, díẹ̀ nínú àwọn akọ̀ròyìn nínú HFCA yapa láti dá Foreign Press Association of Hollywood (FPAH) sílẹ̀. FPAH yí ló dá Àmì-ẹ̀yẹ Henrietta sílẹ̀ fún Eré Sinimá Tí Àgbáyé Fẹ́ràn Jùlọ, èyí tí Hollywood Foreign Press Association wá ń fúnni lẹ́yìn náà, orúkọ tuntun fún ẹgbẹ́ náà nígbà tí FPAH àti HFCA parapọ̀ ní ọdún 1955, láì lo orúkọ "Henrietta" náà títí di ọdún 1980 (fún ọdún eré sinimá 1979).

FPAH ṣe Ayẹyẹ Eré Sinimá Tí Àgbáyé Fẹ́ràn Jùlọ àkọ́kọ́ rẹ̀ ní ọjọ́ kọkàndínlọ́gbọ̀n Oṣù Kínní, ọdún 1951, níbi tí wọ́n ti fúnni ní Àwọn Àmì-ẹ̀yẹ Henrietta ní onírúurú ẹ̀ka. Àmì-ẹ̀yẹ náà, tí ó jẹ́ áńgẹ́lì lórí àgbáyé tí ó dúró lórí òpó gíga mẹ́rin, ni wọ́n sọ lórúkọ ààrẹ FPAH, Henry Gris. Àwọn tí wọ́n gba Henrietta fún Eré Sinimá Tí Àgbáyé Fẹ́ràn Jùlọ ni Gregory Peck àti Jane Wyman. Níbi Ayẹyẹ Eré Sinimá Tí Àgbáyé Fẹ́ràn Jùlọ kejì ti FPAH tí ó wáyé ní ọjọ́ kẹrìndínlọ́gbọ̀n Oṣù Kínní, ọdún 1952, Henrietta jẹ́ ère ńlá ti obìnrin tí ó wà ní ìhòòhò tí ó di òdòdó mú. Nípasẹ̀ ìdìbò àgbáyé ti àwọn ìwé-ìròyìn, ìwé-ìròyìn olóoṣù àti ilé-iṣẹ́ rédíò 900, wọ́n fún Alan Ladd àti Esther Williams ní Henrietta wúrà fún Àwọn Tí Àgbáyé Fẹ́ràn Jùlọ. nígbà tí wọ́n fún Leslie Caron, Tony Curtis, John Derek, Mitzi Gaynor, Marilyn Monroe àti Patrice Wymore ní Henrietta fàdákà fún "Gbajúmọ̀ Ọ̀dọ́ Tí Ó Tà Jùlọ". Níbi ayẹyẹ kẹta tí ó wáyé ní ọjọ́ kẹrinlá Oṣù Kejì, ọdún 1953, John Wayne àti Susan Hayward gba Henrietta wúrà.

HFCA tẹ̀síwájú láti ṣe Àwọn Àmì-ẹ̀yẹ Golden Globe wọn. Ní ọdún 1950, HFCA ti dá àmì-ẹ̀yẹ ọlá pàtàkì sílẹ̀ láti ṣe ìdánimọ̀ àwọn ipa títayọ sí ilé-iṣẹ́ eré-oníṣe. Ní mímọ olùgbà rẹ̀ gẹ́gẹ́ bí i gbajúmọ̀ àgbáyé nínú ilé-iṣẹ́ eré-oníṣe, wọ́n fi àmì-ẹ̀yẹ àkọ́kọ́ náà fún olùdarí àti olùgbéré-jáde Cecil B. DeMille. Nítorí náà, orúkọ òfin ti àmì-ẹ̀yẹ náà di Àmì-ẹ̀yẹ Cecil B. DeMille.

Ni Oṣu Kini ọdun 1954, awọn ajọ mejeeji ṣe ayẹyẹ apapọ kan, ati ni ọdun to nbọ, wọn dapọ labẹ orukọ Hollywood Ajeji Tẹtẹ tuntun. Aami Eye Henrietta ti fopin si, ṣugbọn HFPA ṣe ifilọlẹ ẹbun pataki kan ti a pe ni Ayanfẹ Fiimu Agbaye, Golden Globe ti angẹli kan yika. Gegebi Aami Eye Henrietta fun Ayanfẹ Fiimu Agbaye, olubori ti HFPA Golden Globe tuntun ni ipinnu nipasẹ idibo agbaye ti o ṣe nipasẹ Reuters . Ẹbun yii, ti a tọka si bi Aami Eye Henrietta, ni a fun ni nipasẹ 1980 fun ọdun 1979, ọdun fiimu, nigbati o ti pari. 

### Lẹ́yìn ìdàpọ̀
Ayẹyẹ Àmì-ẹ̀yẹ Golden Globe Kẹtàlá tí ó wáyé ní Oṣù Kejì ọdún 1956 ni wọ́n ti ṣe àfihàn Golden Globe àkọ́kọ́ nínú Àṣeyọrí Tẹlifíṣọ̀n. Àwọn ẹ̀ka àmì-ẹ̀yẹ tẹlifíṣọ̀n mẹ́ta àkọ́kọ́ tí ó dúró pẹ́, Eré Tẹlifíṣọ̀n Tí Ó Dára Jùlọ, Òṣèré Ọkùnrin Tí Ó Dára Jùlọ lórí Tẹlifíṣọ̀n, àti Òṣèré Obìnrin Tí Ó Dára Jùlọ lórí Tẹlifíṣọ̀n, wá bẹ̀rẹ̀ níbi Ayẹyẹ Àmì-ẹ̀yẹ Golden Globe Kọkàndínlógún tí ó wáyé ní Oṣù Kẹta ọdún 1962.

Bẹ̀rẹ̀ láti ọdún 1963, ẹnì kan tàbí jù bẹ́ẹ̀ lọ ni wọ́n bẹ̀rẹ̀ sí ní gbé àwọn àmì-ẹ̀yẹ náà fúnni, àwọn tí wọ́n ń pè ní "Miss Golden Globe", oyè tí wọ́n tún lórúkọ ní ọjọ́ karùn-ún Oṣù Kínní, ọdún 2018, sí "Aṣojú Golden Globe". Àwọn tí wọ́n ń di ipò náà mú sábà máa ń jẹ́ àwọn ọmọbìnrin tàbí nígbà mìíràn àwọn ọmọkùnrin gbajúmọ̀ kan, àti gẹ́gẹ́ bí i ohun ìgbéraga, àwọn òbí tí wọ́n jẹ́ gbajúmọ̀ máa ń sábà du ipò yìí fún àwọn ọmọ wọn.

Ní ọdún 2009, wọ́n tún àpẹrẹ ère Golden Globe ṣe (ṣùgbọ́n kì í ṣe ìgbà àkọ́kọ́ nínú ìtàn rẹ̀). Ilé-iṣẹ́ New York Society Awards fọwọ́sowọ́pọ̀ fún ọdún kan pẹ̀lú HFPA láti ṣe ère tí ó ní òkúta marble àrà ọ̀tọ̀ tí ó sì mú kí didara ère náà àti èròjà wúrà rẹ̀ pọ̀ sí i. Wọ́n ṣàfihàn rẹ̀ níbi àpèjọ àwọn oníwèé-ìròyìn ní Beverly Hilton ṣáájú ayẹyẹ náà.

Wọ́n dá Àmì-ẹ̀yẹ Carol Burnett sílẹ̀ gẹ́gẹ́ bí i ẹlẹgbẹ́ tẹlifíṣọ̀n sí Àmì-ẹ̀yẹ Cecil B. DeMille, wọ́n sì sọ ọ́ lórúkọ olùgbà rẹ̀ àkọ́kọ́ ní ọdún 2019, òṣèré àti apanilẹ́rìn-ín Carol Burnett.

### Owó tí ó wọlé láti ibi ìgbé-ayẹyẹ-sáfẹ́fẹ́
Owó tí ó wọlé láti ibi ayẹyẹ ọlọ́dọọdún náà ti fún HFPA ní àǹfààní láti fi àràádọ́ta ọ̀kẹ́ dọ́là tọrẹ fún àwọn ẹgbẹ́ olùrànlọ́wọ́ tí ó jẹ mọ́ eré-oníṣe, bákan náà pẹ̀lú pípèsè owó fún sikọ́láṣípù àti àwọn ètò mìíràn fún àwọn akọ́ṣẹ́mọṣẹ́ sinimá àti tẹlifíṣọ̀n ti ọjọ́-iwájú. Ẹni tí ó jẹ àǹfààní yìí jùlọ ni Young Artist Awards, tí Young Artist Foundation máa ń fúnni lọ́dọọdún, èyí tí ọmọ-ẹgbẹ́ Hollywood Foreign Press Maureen Dragone dá sílẹ̀ ní ọdún 1978, láti ṣe ìdánimọ̀ àti láti fúnni ní àmì-ẹ̀yẹ fún ìtayọ àwọn òṣèré Hollywood ọ̀dọ́ tí ọjọ́-orí wọn kò tíì tó mọ́kànlélógún àti láti pèsè sikọ́láṣípù fún àwọn òṣèré ọ̀dọ́ tí wọ́n ní ìpenija ara tàbí ti owó.

### Ìwọ́de ọdún 2022, àti bí Dick Clark Productions ṣe rà á

Ní ọdún 2021, HFPA dojú kọ ìríwí fún àìsí àwọn Ènìyàn Dúdú láàárín àwọn ọmọ-ẹgbẹ́ wọn. Ní ọjọ́ kẹta Oṣù Karùn-ún, ọdún 2021, HFPA kéde ètò fún àwọn àtúnṣe, èyí tí ó pẹ̀lú ìbísí àwọn ọmọ-ẹgbẹ́ pẹ̀lú ìdá àádọ́ta nínú ọgọ́run láàárín oṣù méjìdínlógún tí ó ń bọ̀, bákan náà pẹ̀lú àwọn ipò tuntun, òfin àkókò tí ènìyàn lè lò lórí oyè, àti àwọn ìlànà láti mú kí ìjẹ́-ẹni-tí-a-lè-bi-léèrè dára sí i. Síbẹ̀síbẹ̀, Time's Up àti ẹgbẹ́ àwọn ilé-iṣẹ́ PR 100 sọ̀rọ̀ lòdì sí àìsí àkókò pàtó fún yíyan àwọn ènìyàn sí àwọn ipo ìṣàkóso tuntun, wọ́n ń jiyàn pé wọn kò ní parí rẹ̀ lákòókò láti ní ipa kankan lórí ìgbà tí Ayẹyẹ Àmì-ẹ̀yẹ Golden Globe 79 yóò wáyé ní Oṣù Kínní ọdún 2022. Time's Up tún sọ pé ètò náà "kò ní kúlẹ̀kúlẹ̀ kankan" tàbí "ìfọkànsìn sí jíjẹ́ ẹni tí a lè bi léèrè tàbí ìyípadà gidi".

Ní ọjọ́ keje Oṣù Karùn-ún, ọdún 2021, àti Amazon Studios àti Netflix kéde pé àwọn yóò dáwọ́ àwọn iṣẹ́ wọn dúró pẹ̀lú HFPA títí tí wọn yóò fi ṣe àwọn àtúnṣe tí ó tẹ́nilọ́rùn. Àwọn ilé-iṣẹ́ agbéròyìn-jáde mìíràn tẹ̀lé wọn ní ọjọ́ kẹwàá Oṣù Karùn-ún, pẹ̀lú NBC, tí wọ́n kéde pé àwọn kò ní gbé Ayẹyẹ Àmì-ẹ̀yẹ Golden Globe 79 sáfẹ́fẹ́, ṣùgbọ́n wọ́n le gbé ti ọdún 2023 sáfẹ́fẹ́ bí HFPA bá ṣàṣeyọrí nínú àwọn ìgbésẹ̀ àtúnṣe rẹ̀. WarnerMedia náà kọ̀ láti bá HFPA ṣe, nígbà tí Tom Cruise dá àwọn àmì-ẹ̀yẹ tí ó ti gba tẹ́lẹ̀ fún *[[Born on the Fourth of July (film)|Born on the Fourth of July]]*, *[[Jerry Maguire]]* àti *[[Magnolia (film)|Magnolia]]* padà láti fi ẹ̀hónú hàn.

Lẹ́yìn àwọn ìṣẹ̀lẹ̀ wọ̀nyí, HFPA gbé àkókò tí wọ́n fẹ́ fi ṣe àtúnṣe jáde, èyí tí wọ́n lérò pé yóò parí ní ọ̀sẹ̀ keji Oṣù Kẹjọ. Ní ọjọ́ kìíní Oṣù Kẹwàá, HFPA gbé àtòjọ àwọn ọmọ-ẹgbẹ́ tuntun 21 jáde tí wọ́n gbà wọlé lábẹ́ àwọn àtúnṣe wọ̀nyí, wọ́n sì yan Todd Boehly (oní ilé-iṣẹ́ Dick Clark Productions tí ń gbé ayẹyẹ náà jáde) gẹ́gẹ́ bí i "adelé CEO". HFPA wá kéde ní ọjọ́ kẹẹ̀ẹ́dógún Oṣù Kẹwàá pé àwọn ṣì ní èrò láti ṣe Ayẹyẹ Àmì-ẹ̀yẹ Golden Globe 79 ní ọjọ́ kẹsàn-án Oṣù Kínní, ọdún 2022, yálà pẹ̀lú alájọṣe oníròyìn mìíràn tàbí láìsí. Pẹ̀lú bí wọn kò ṣe gbé Àmì-ẹ̀yẹ Golden Globe sáfẹ́fẹ́ lórí NBC, Critics Choice Association gbìyànjú láti sún ayẹyẹ Critics' Choice Movie Awards wọn síwájú pẹ̀lú ọ̀sẹ̀ kan láti dípò rẹ̀, ṣùgbọ́n wọ́n wá sún un síwájú nítorí SARS-CoV-2 Omicron variant. Ayẹyẹ 79 náà wáyé gẹ́gẹ́ bí i èyí tí wọn kò gbé sáfẹ́fẹ́, ìfihàn ti abẹ́lé, pẹ̀lú àwọn àlejò díẹ̀ (ní pàtàkì àwọn tí wọ́n jẹ àǹfààní iṣẹ́ oore HFPA) àti àwọn òfin líle ti COVID-19 nítorí ẹ̀yà Omicron.

Ní Oṣù Keje 2022, HFPA fọwọ́sí àtúntò pàtàkì, lábẹ́ èyí tí Boehly yóò dá ilé-iṣẹ́ tí ń wá èrè sílẹ̀ nípasẹ̀ ilé-iṣẹ́ rẹ̀ Eldridge Industries (oní ilé-iṣẹ́ Dick Clark Productions—èyí tí ó ti ń gbé Golden Globes sáfẹ́fẹ́ láti 1993, àti ìwé-ìròyìn eré-oníṣe *[[The Hollywood Reporter]]*) tí yóò ni àwọn ẹ̀tọ́-imọ̀ àti ohun-ìní Àmì-ẹ̀yẹ Golden Globe tí yóò sì ṣe àbojútó "mímú kí ayẹyẹ náà bá ìgbà mu", pẹ̀lú "[títan] iye àti onírúurú ẹ̀yà àwọn olùdìbò fún àmì-ẹ̀yẹ ọlọ́dọọdún náà". Àwọn iṣẹ́ oore HFPA yóò tẹ̀síwájú lọ́tọ̀ gẹ́gẹ́ bí i ilé-iṣẹ́ tí kì í ṣe ti èrè. NBC wá gbà láti tọwọ́ bọ̀wé fún ọdún kan láti gbé Ayẹyẹ Àmì-ẹ̀yẹ Golden Globe 80 sáfẹ́fẹ́ ní ọjọ́ kẹwàá Oṣù Kínní, ọdún 2023, èyí tí wọ́n sún sí alẹ́ Ọjọ́ Ìṣẹ́gun láti yẹra fún kíkọlu National Football League (tí wọ́n ṣẹ̀ṣẹ̀ fa sáà wọn gùn sí Oṣù Kínní) àti Idije Ife Ẹ̀yẹ ti Kọ́lẹ́jì Bọ́ọ̀lù (tí ó wáyé ní SoFi Stadium ní Inglewood).

Ní ọjọ́ kejìlá Oṣù Kẹfà, ọdún 2023, DCP ra àwọn ohun-ìní àti ẹ̀tọ́-imọ̀ ti Àmì-ẹ̀yẹ Golden Globe (tí oní rẹ̀ pẹ̀lú Penske Media Corporation, oní àwọn ìwé-ìròyìn eré-oníṣe mìíràn bí i *[[Deadline Hollywood]]* àti *[[Variety (magazine)|Variety]]*) àti Eldridge; wọn kò sọ iye tí wọ́n rà á. Wọ́n gbé àwọn iṣẹ́ oore HFPA lọ sí ọ̀dọ̀ ẹgbẹ́ tuntun tí a mọ̀ sí Golden Globe Foundation.
Ẹ̀ka:A kò tí ì ṣe àgbéyẹwò sí sí ojú-ewé ògbufọ̀ rẹ

## Àwọn Òfin
### Ìtóótun
Àkókò tí a yàn fún gbogbo ìyàn sí ipò jẹ́ ọdún kalẹ́ńdà láti ọjọ́ kìíní Oṣù Kínní títí di ọjọ́ kọkànlélọ́gbọ̀n Oṣù Kejìlá.

Àwọn iṣẹ́ oní-ohùn àti ìfarahàn kékèké (cameo) níbi tí ènìyàn ti ṣe ara rẹ̀ kò tóótun fún gbogbo àwọn ẹ̀ka iṣẹ́ òṣèré sinimá àti tẹlifíṣọ̀n.

Àwọn eré sinimá gbọ́dọ̀ tó ìṣẹ́jú àádọ́rin tàbí jù bẹ́ẹ̀ lọ, kí wọ́n sì ti gbé wọn jáde fún ó kéré jùlọ ọjọ́ méje ní agbègbè Greater Los Angeles, kí ó tó di ọ̀gànjọ́ òru ọjọ́ kọkànlélọ́gbọ̀n Oṣù Kejìlá. Wọ́n le gbé àwọn eré sinimá náà jáde ní sinimá, lórí pay-per-view, tàbí nípasẹ̀ ẹ̀rọ ayélujára.

Fún ẹ̀ka Eré Sinimá Èdè Àjèjì Tí Ó Dára Jùlọ, eré sinimá kò nílò láti jáde ní Orílẹ̀-èdè Amẹ́ríkà. Ó kéré jùlọ, ìdá ọ̀kànléláàádọ́ta nínú ọgọ́rin ìjíròrò gbọ́dọ̀ jẹ́ ní èdè mìíràn yàtọ̀ sí Gẹ̀ẹ́sì, wọ́n sì gbọ́dọ̀ kọ́kọ́ gbé e jáde ní orílẹ̀-èdè tí ó ti wá láàárín oṣù mẹ́rìnlá láti ọjọ́ kìíní Oṣù Kọkànlá sí ọjọ́ kọkànlélọ́gbọ̀n Oṣù Kejìlá ṣáájú Àmì-ẹ̀yẹ náà. Síbẹ̀síbẹ̀, tí wọn kò bá gbé eré sinimá náà jáde ní orílẹ̀-èdè rẹ̀ nítorí ìfòfindè, ó ṣì le tóótun tí ó bá ní ìgbéjáde ọlọ́sẹ̀ kan ní Orílẹ̀-èdè Amẹ́ríkà láàárín ọdún kalẹ́ńdà tí a yàn. Kò sí òfin lórí iye eré sinimá tí orílẹ̀-èdè kan le fi ránṣẹ́.

Ètò tẹlifíṣọ̀n gbọ́dọ̀ hàn ní Orílẹ̀-èdè Amẹ́ríkà láàárín àwọn wákàtí prime time ti 8 p.m. sí 11 p.m. (tàbí 7 p.m. sí 11 p.m. ní Ọjọ́ Àìkú). Ètò náà le hàn lórí tẹlifíṣọ̀n gbohùngbohùn, lórí cable, tàbí nípasẹ̀ ẹ̀rọ ayélujára; kò tóótun tí ó bá jẹ́ pay-per-view nìkan tàbí nípasẹ̀ ẹ̀rọ ayélujára nìkan. Pẹ̀lúpẹ̀lù, ètò tẹlifíṣọ̀n gbọ́dọ̀ jẹ́ èyí tí a ṣe ní Orílẹ̀-èdè Amẹ́ríkà tàbí èyí tí ó jẹ́ àjùmọ̀ṣe láàárín ilé-iṣẹ́ Amẹ́ríkà àti ti òkè-òkun. Síwájú sí i, eré ìtàn òtítọ́ àti àwọn ètò tí kò ní ìwé-eré (non-scripted) kò tóótun.

A kò le fi eré sinimá kan sí ẹ̀ka sinimá àti tẹlifíṣọ̀n lẹ́ẹ̀kan náà, dípò bẹ́ẹ̀, ó yẹ kí a fi sílẹ̀ ní ìbámu pẹ̀lú ọ̀nà tí a kọ́kọ́ fi gbé e jáde. Tí ó bá kọ́kọ́ hàn lórí tẹlifíṣọ̀n Amẹ́ríkà, a lè fi sí ẹ̀ka tẹlifíṣọ̀n. Tí ó bá jáde ní sinimá tàbí lórí pay-per-view, ó yẹ kí a fi sí ẹ̀ka sinimá. Fífi hàn níbi àpèjọ sinimá (film festival) kò níí ṣe ìdènà fún ohun tí ó bá yẹ láti jẹ́ ètò tẹlifíṣọ̀n.

Àwọn òṣèré nínú eré oní-ọ̀wọ̀ tẹlifíṣọ̀n gbọ́dọ̀ hàn nínú ó kéré jùlọ ìṣẹ̀lẹ̀ mẹ́fà láàárín ọdún kalẹ́ńdà tí a yàn. Àwọn òṣèré nínú eré sinimá tẹlifíṣọ̀n tàbí eré oní-ọ̀wọ̀ kékeré gbọ́dọ̀ hàn fún ó kéré jùlọ ìdá márùn-ún nínú ọgọ́rin àkókò eré náà.

### Yíyàn sí ipò àti ìdìbò
Wọn gbọ́dọ̀ gba àwọn fọ́ọ̀mu ìwọlé fún eré sinimá láàárín ọjọ́ mẹ́wàá lẹ́yìn ìṣàfihàn. Fún àwọn ètò tẹlifíṣọ̀n, wọ́n gbọ́dọ̀ fi wọ́n ránṣẹ́ "ní kíákíá" kí àkókò tó kọjá. Fún àwọn ètò tẹlifíṣọ̀n, wọ́n kàn nílò láti wà ní àrọ́wọ́tó fún àwọn olùdìbò láti wò ní ọ̀nà tí ó wọ́pọ̀, pẹ̀lú ìgbéjáde tẹlifíṣọ̀n ti àtètèkọ́ṣe.

Bẹ̀rẹ̀ láti ayẹyẹ ọdún 2023, HFPA yọ òfin pé kí wọ́n ṣe àpèjọ àwọn oníwèé-ìròyìn pàtàkì fún eré sinimá kọ̀ọ̀kan tí a yàn—ìṣe tí ó ti fa àwọn ìṣòro lórí ìmọ̀wàwá.

Wọ́n máa ń fi ìwé ìdìbò láti yan àwọn tí ó tóótun ránṣẹ́ sí àwọn olùdìbò ní Oṣù Kọkànlá, pẹ̀lú "Àtòjọ Ìránnilétí" ti àwọn eré sinimá àti tẹlifíṣọ̀n tí ó tóótun. Ọmọ-ẹgbẹ́ HFPA kọ̀ọ̀kan yóò wá dìbò fún àwọn márùn-ún tí wọ́n yàn ní ẹ̀ka kọ̀ọ̀kan, ní fífi nọ́mbà 5 sí 1 sí i, pẹ̀lú 5 gẹ́gẹ́ bí i èyí tí wọ́n fẹ́ràn jùlọ. Àwọn tí a yàn ní ẹ̀ka kọ̀ọ̀kan jẹ́ àwọn márùn-ún tí wọ́n gba ìbò tí ó pọ̀ jùlọ. Ìdìbò nípa ipò nìkan ni a máa ń lò láti yanju ìbò tí ó dọ́gba, pẹ̀lú nọ́mbà 5 gẹ́gẹ́ bí i poíǹtì 5, nọ́mbà 4 gẹ́gẹ́ bí i poíǹtì 4, àti bẹ́ẹ̀ bẹ́ẹ̀ lọ.

Lẹ́yìn tí wọ́n bá kéde àwọn tí a yàn ní àárín Oṣù Kejìlá, àwọn olùdìbò yóò gba àwọn ìwé ìdìbò ti ìparí. Olúborí ní ẹ̀ka kọ̀ọ̀kan ni a máa ń yàn láàárín àwọn tí a yàn nípasẹ̀ ìdìbò tí ó pọ̀ jùlọ. Tí ìbò bá dọ́gba, olúborí ni ẹni tí ó ní ìbò tí ó pọ̀ jùlọ lórí ìwé ìdìbò yíyàn sí ipò.

Ní ayẹyẹ ọdún 2024, àwọn olùdìbò jẹ́ ènìyàn 310, pẹ̀lú àwọn aṣojú orílẹ̀-èdè 76, àwọn akọ̀ròyìn àgbáyé, àti àwọn ọmọ-ẹgbẹ́ 95 tí wọ́n jẹ́ ọmọ-ẹgbẹ́ HFPA.

## Itokasi